纳卦篇
乾坤:
头项法乎乾,取其刚健纯粹;足膝法乎坤,取其镇静厚载。
凡一出手,先视虎口,前颌用力正平提起,后脊背用力塌下。真气来时,直达提气穴,着力提住,由百会穴转过昆仑,下明堂,贯两目,其气欲从鼻孔泄时,便吸入丹田。两耳下各三寸六分,谓之项眼穴,用力向下截注,合周身全局,用之久,自知其妙也。凡一用步,两外虎眼极力向内,两内虎眼极力向外,委中大筋竭力要直,两盖骨复竭力要曲,四面相交合,周身之力向外一扭,则涌泉之气,自能从中透出矣。
巽兑:
若夫肩背宜于松活,是乃巽顺之意;裆胯要宜靠紧,须玩兑泽之情。
塌肩井穴,须将肩顶骨正直落下与比肩骨相合,曲池穴比肩顶骨略低半寸,手腕直与肩齐,背骨遂极力贴住。此是竖劲,不是横劲,以竖则实,以横则虚。下肩井穴,自背骨直至足底,故谓竖。右背则将左背之劲,自骨底以意透于右背,直送二扇门穴,故谓横。两劲并用不乱,元气方能升降如意,而巽顺之意得矣。裆胯要圆而紧,气正直上行,不可前出,不可后掀,两胯分前后,前胯用力向前,后胯用力向下。涌泉来时,向上甚大,两胯极力按之,总以骨缝口相兑,外阴内阳,忽忽相吞并为主。
艮震:
艮象曰:时行则行,时止则止,其义深哉。
胸欲竦起,艮山相似;肋有呼吸,震动莫疑。肋者:协也,鱼腮也。胸虽出而不高,肋虽闭而不束,虽张而不开,此中玄妙,难以口授。用力须以意出、以气胜、以神足,则为合式,非出骨内劲也。
用肋一气之呼吸为开闭,以手之出入为开闭,以身之纵横为开闭。步高劲在于足,中步劲在于肋,下步劲在于背,自然之理也。
坎离:
坎离之卦,乃身内之意也,可以意会,不可以言传。以心肾为水火之象,水宜升,火宜降。
两相既济,水火相交,真气乃萃,精神渐长,聪明且开,岂但劲乎?是以善于拳者,讲劲养气,调水火,此一定不易之理也。用功时,塌井穴,提胸肋,反鱼尾,皆欲肾气上交于心也。须以意导之。下气聚劲,练步,皆欲心气下达于肾也。亦须以意导之。
本文来自: 中华功夫网( www.slgf.com.cn) 详细出处参考:http://www.slgf.com.cn/gongfumiji/zhonghuawushu/200710/277_3.html